**Informatīvais ziņojums “Par CureVac ražoto vakcīnu pret Covid-19 devu iegādi”**

Latvija ir pieteikusies uz piecu (5) ražotāju (BioNTech/Pfizer, Moderna Biotech Spain, S. L, AstraZeneca/Oksfordas universitāte, Janssen (Johnson&Johnson) un CureVac) izstrādātām vakcīnām.

Atbilstoši Eiropas Zāļu aģentūras plānotajam vakcīnu reģistrācijas grafikam un vakcīnu ražotāju sniegtajām vakcīnu piegādes aplēsēm, tiek prognozēts, ka 2021. gada pirmajā ceturksnī varētu tikt piegādātas vakcīnu devas vairāk kā 248 000 cilvēku vakcinācijai, tiek prognozēts, ka otrajā un trešajā ceturksnī cilvēku skaits, kuriem būtu pieejamas vakcīnas, četrkāršosies, bet ceturtajā ceturksnī – trīskāršosies.

|  |  |  |  |  |  |  |  |
| --- | --- | --- | --- | --- | --- | --- | --- |
| **Vakcīnas** | **Q1 2021** | **Q2 2021** | **Q3 2021** | **Q4 2021** | **Q1 2022** | **Kopā devas** | **Kopā cilvēki**  |
| Pfizer | 31 688 | 29 250 | 36 562 | 0 | 0 | 97 500 | 48 750 |
| 1. Pfizer papildu devas |   | 50 000 | 25 000 | 25 000 | 0 | 100 000 | 50 000 |
| 2. Pfizer papildu devas | 0 | 265160 | 265160 | 265160 | 0 | 795 480 | 397 740 |
| 3. Pfizer papildu devas | 0 | 0 | 0 | 397 770 | 0 | 397 770 | 198 885 |
| AstraZeneca | 423 957 | 593 539 | 254 374 | 0 | 0 | 1 271 870 | 635 935 |
| Moderna | 42 182 | 147 195 | 147 189 | 0 | 0 | 336 566 | 168 283 |
| Moderna papildus | 0 | 52 588 | 52 588 | 52 588 | 52 589 | 210 353 | 105 177 |
| Janssen (Johnson&Johnson) | 0 | 231 200 | 504 848 | 105 366 | 0 | 841 414 | 841 414 |
| CureVac |   | 231 316 | 210 414 | 252 440 | 252 340 | 946 510 | 473 255 |
| *Sanofi GSK\** | *0* | *0* | *0* | *150 000* | *150 000* | *300 000* | *150 000* |
| NovoVax |   |   |   |   |   | 0 | 0 |
| **Kopā devas** | **497 827** | **1 600 248** | **1 496 135** | **1 248 324** | **454 929** | **5 297 463** | **3 069 439** |
| **Kopā vakcinēti cilvēki ceturksnī** | **248 914** | **915 724** | **1 000 492** | **676 845** | **227 464** |   |

*\* Saņemta papildus informācija, ka Eiropas Komisija ir noslēgusi līgumu ar ražotāju Sanofi GSK, bet vēl nav uzsākta vakcīnu sadale Eiropas līmenī, norādīts šobrīd provizoriskais LV apjoms*

Šobrīd reģistrētas ir tikai divu ražotāju (BioNTech/Pfizer un Moderna) vakcīnas. Tiek prognozēts, ka līdz šī gada 29. janvārim varētu tikt reģistrēta AstraZeneca un Oksfordas universitātes vakcīna, tomēr pastāv riski, ka pēc reģistrācijas šo vakcīnu piegādes var aizkavēties no vakcīnu saņēmējas valsts neatkarīgu iemeslu dēļ.

Vienlaikus jāņem vērā, lai sasniegtu optimālu vakcinācijas efektu, ir jāpanāk, ka līdz šī gada otrā ceturkšņa beigām lielākā daļa sabiedrības ir vakcinēta, iegūstot pūļa imunitāti.

Ņemot vērā minēto, lai novērstu riskus, ka netiks nodrošināta plānotā vakcinācija ar AstraZeneca un Oksfordas universitātes izstrādāto vakcīnu, kas vēl nav reģistrēta, tiek meklētas iespējas saņemt papildu vakcīnas no citiem ražotājiem šī gada pirmajā pusgadā.

Eiropas Komisija (turpmāk – EK) ir noslēgusi pirmpirkuma līgumu ar ražotāju “CureVac AG”. EK Iepirkuma sekretariāts ir noteicis proporcionālo vakcīnu devu sadalījumu starp dalībvalstīm (Latvijai ir iedalītas 946 510 devas).

Līdz 2021. gada 25. janvāra plkst.18.00 Latvijai ir jāpiesakās uz “CureVac AG” 946 510 vakcīnas devu iegādi par provizorisko kopējo summu 11 358 120 EUR, nosūtot parakstītu APA pielikumu (*Order Form*) EK Iepirkuma sekretariātam*.*

Līdz ar to Latvijai ir jāsniedz informācija EK Iepirkuma sekretariātam par piekrišanu CureVac vakcīnu iegādei.

**CureVac vakcīnas devas un plānotā piegāde**

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2021.gada1. cet. | 2021.gada2. cet. | 2021.gada3. cet. | 2021.gada4. cet. | 2022.gada1. cet. | Vakcīnu devu skaits | Vakcinēto cilvēku skaits |
| Devas | 63 062 | 168 254 | 210 414 | 252 440 | 252 340 | 946 510 | 473 255 |

**CureVac vakcīnu devu, šļircēm un loģistikas izdevumiem nepieciešamā finansējuma aprēķins**

|  |  |  |  |  |  |
| --- | --- | --- | --- | --- | --- |
| Devas | Cena | Vakcīnu devu skaits | Nepieciešamais finansējums | Loģistikai nepieciešamais finansējums | Ievadei nepieciešamais finansējums |
| Pamatdevas | 12 EUR | 946 510 | 11 358 120 | 143 784 | 8 153 616 |

**CureVac vakcīnu, šļircēm un loģistikas izdevumiem piešķirtais finansējums**

|  |  |  |  |  |  |
| --- | --- | --- | --- | --- | --- |
| Devas | Cena (ar PVN) | Vakcīnu devu skaits | Pieejamais finansējums | Loģistikai pieejamais finansējums | Ievadei pieejamais finansējums |
| Pamatdevas | 10 EUR | 300 000 | 3 360 000 | 45 573 | 1 842 460 |

Ņemot vērā jau piešķirto finansējumu 300 000 **ražotāja “CureVac AG”** vakcīnu iegādei, loģistikas izdevumiem un ievades nodrošināšanai papildus nepieciešams finansējums 646 510 (946 510-300 000=646 510 vakcīnu devas) vakcīnu devu iegādei 7 998 120 EUR (11 358 120-3 360 000=7 998 120 EUR), loģistikai 98 211 EUR (143 784-45 573=98 211 EUR) un vakcīnu ievades nodrošināšanai 6 311 156 EUR (8 153 616-1 842 460= 6 311 156 EUR). Ņemot vērā minēto, papildus nepieciešams finansējums 14 407 487 EUR. Sākot ar 2021. gada 1. februāri, lai veicinātu vakcinācijas procesa palielināšanu un nodrošinātu epidemioloģisko prasību ievērošanu papildus ir plānots palielināt piemaksu ārstniecības personām par pacienta Covid-19 vakcinēšanu (no šobrīd noteiktās 1,50 euro uz 2,80 euro) un piemaksu par individuālajiem aizsardzības līdzekļiem un dezinfekcijas līdzekļiem, kuri nepieciešami vakcinēšanas procesā (0,25 euro uz 1,42 euro). Līdz ar to vienas vakcīnas ievades vidējās izmaksas šajā ziņojumā ir plānotas aptuveni 8,6144 euro apmērā (salīdzinot ar 2020. gada 1. decembra Ministru kabineta sēdē izskatītajā informatīvajā ziņojumā "Par Covid-19 vakcīnu ieviešanas stratēģiju" iekļautajām vidējām izmaksām 6,141533 euro.

**Papildus nodrošinot 646 510** **ražotāja “CureVac AG” vakcīnu pret Covid-19 iegādes, loģistikas un vakcīnu ievades izdevumus, kas nepārsniedz 14 407 487 EUR, 2021. gadā paredzēts segt no valsts budžeta programmas 02.00.00. "Līdzekļi neparedzētiem gadījumiem".**

Tādējādi uz doto brīdi kopumā Latvija ir izteikusi vēlmi piecu ražotāju vakcīnu piegādēm:

* AstraZeneca – 1 271 870 vakcīnu devas 635 935 personu vakcinācijai;
* Johnson&Johnson – 854 514 vakcīnu devas 854 514 personu vakcinācijai (uz šo brīdi Johnson&Johnson ir iesniegts pasūtījums 841 414 vakcīnām 841 414 personu vakcinācijai);
* BioNTech/Pfizer – 1 743 500 vakcīnu devas (tai skaitā papildu devas) 871 750 personu vakcinācijai (attiecībā uz 1 500 500 vakcīnām 2020. gada 1. decembra un 2021. gada 8. janvāra Ministru kabineta sēdēs ir lemts par papildus nepieciešamā finansējuma piešķīrumu, attiecībā uz 243 000 vakcīnām Latvija ir izteikusi vēlmi iegādāties, uz šo brīdi BioNTech/Pfizer ir iesniegts pasūtījums 1 390 750 vakcīnām 695 375 personu vakcinācijai);
* CureVac – 946 510 vakcīnu devas 473 255 personu vakcinācijai;
* Moderna – 336 566 vakcīnu devas 168 283 personu vakcinācijai (šī gada 14. janvārī Ministru kabinets ir pieņēmis lēmumu par Moderna ražoto vakcīnu pret Covid-19 papildu 210 353 vakcīnu devām 105 177 personu vakcinācijai).

Veselības ministrs D. Pavļuts

Iesniedzējs: Veselības ministrs D. Pavļuts

Vīza: Valsts sekretāre D. Mūrmane-Umbraško

Lācbergs 67043705

Ainars.Lacbergs@vmnvd.gov.lv

Feldmane 67876119

Jana.Feldmane@vm.gov.lv